Foscríbhinn 8

Líonraí Saorga (AN), Líonraí Saorga Ardvoltais (AN ardvoltais), Líonraí Saorga Athluchtaithe le Sruth Díreach (AN athluchtaithe le DC), Príomhlíonraí Saorga (AMN) agus Líonraí Saorga Neamhshiméadracha (AAN)

Déantar na líonraí saorga le haghaidh feithicil atá i mód athluchtaithe a shainiú san fhoscríbhinn seo:

— Líonraí saorga (AN): a úsáidtear le haghaidh soláthairtí cumhachta ísealvoltais;

— Líonraí Saorga Ardvoltais (AN-HV): a úsáidtear le haghaidh soláthairtí cumhachta DC;

— Líonraí Saorga athluchtaithe le Sruth Díreach (AN athluchtaithe le DC): a úsáidtear le haghaidh soláthairtí cumhachta DC;

— Príomhlíonraí Saorga (AMN): a úsáidtear le haghaidh príomhlíonra cumhachta SA;

— Líonra saorga neamhshiméadrach (AAN): a úsáidtear le haghaidh línte béalóige comhartha/rialaithe agus/nó línte sreangaithe béalóige líonra.

1. Líonraí saorga (AN)

I gcás ESA atá cumhachtaithe le hísealvoltas, úsáidfear AN 5 μH / 50 Ω mar a shainítear i bhFíor 1.

Gléasfar AN(anna) go díreach ar an bplána talún. Greamófar nasc talmhaithe AN(anna) leis an bplána talún.

Foirceannfar béalóga tomhais AN(anna) le lód 50 Ω.

Léirítear coisceas AN ZPB (lamháltas ± 20 %) sa raon tomhais minicíochta idir 0.1 MHz agus 100 MHz i bhFíor 2. Déantar é a thomhas idir teirminéil P agus B (d’Fhíor 1) le lód 50 Ω ar an mbéalóg tomhais agus teirminéil A agus B (d’Fhíor 1) gearrchiorcadta.

Fíor 1

Sampla de scéimléaráid AN 5 μH

Eochair eolais

L1: 5 μH C1: 0.1 μF C2: 1 μF (luach réamhshocraithe) R1: 1 kΩ A: Béalóg chuig an soláthar cumhachta P: Béalóg chuig Feithicil nó ESA B: Meilte MEP: Béalóg Tomhais

Fíor 2

Saintréithe choisceas AN ZPB

2. Líonraí Saorga Ardvoltais (AN-HV)

I gcás ESA atá cumhachtaithe le hardvoltas, úsáidfear AN ardvoltais 5 μH / 50 Ω mar a shainítear i bhFíor 3.

Gléasfar AN-HV(anna) go díreach ar an bplána talún. Greamófar nasc talmhaithe AN-HV(anna) leis an bplána talún.

Foirceannfar béalóga tomhais AN(anna) ardvoltais le lód 50 Ω.

Léirítear coisceas AN-HV ZPB (lamháltas ± 20 %) sa raon minicíochta tomhais idir 0.1 MHz agus 100 MHz i bhFíor 2. Déanfar é a thomhas idir teirminéil “Feithicil/ESA ardvoltais” agus “GND” (d’Fhíor 3) ag a bhfuil lód 50 Ω ar an mbéalóg tomhais agus teirminéil “Soláthair ardvoltais” agus “GND” gearrchiorcadta

Fíor 3

Sampla de scéimléaráid AN ardvoltais 5 μH

Eochair eolais

L1: 5 μH C1: 0.1 μF C2: 0.1 μF (luach réamhshocraithe) R1: 1 kΩ R2: 1 MΩ (C2 a dhíluchtú go > 50 Vdc laistigh de 60 soicind) Soláthar Ardvoltais: Soláthar cumhachta Ardvoltais Feithicil / ESA Ardvoltais: Ardvoltas na Feithicle nó ESA MEP: Béalóg Tomhais GND: Meilte

Má úsáidtear ANanna ardvoltais neamhchumhdaithe i mbosca aonair cosanta, beidh sciath inmheánach idir na ANanna ardvoltais mar a thugtar tuairisc air i bhFíor 4.

Fíor 4

Sampla de chónasc AN ardvoltais 5 μH i mbosca cosanta aonair

Eochair eolais

L1: 5 μH C1: 0.1 μF C2: 0.1 μF (luach réamhshocraithe) R1: 1 kΩ R2: 1 MΩ (C2 a dhíluchtú go > 50 Vdc laistigh de 60 soicind) Soláthar Ardvoltais: Soláthar cumhachta Ardvoltais (deimhneach agus diúltach) Feithicil / ESA Ardvoltais: Ardvoltas na Feithicle nó ESA (deimhneach agus diúltach) MEP: Béalóg Tomhais GND: Meilte

Féadfar líonra meaitseála coiscis roghnach a úsáid chun mód coiteann / mód difreálach mar a fheictear ag an ESA plugáilte isteach ar sholáthar cumhachta ardvoltais (féach Fíor 5).

Fíor 5

Líonra meaitseála coiscis ceangailte idir ANanna ardvoltais agus ESA

Eochair eolais

L1: 5 μH C1: 0.1 μF C2: 0.1 μF (luach réamhshocraithe) R1: 1 kΩ R2: 1 MΩ (C2 a dhíluchtú go > 50 Vdc laistigh de 60 soicind) Soláthar Ardvoltais: Soláthar cumhachta Ardvoltais (deimhneach agus diúltach) Feithicil / ESA Ardvoltais: Ardvoltas na Feithicle nó ESA (deimhneach agus diúltach) MEP: Béalóg Tomhais GND: Meilte ZDI-CM: Coisceas difreálach agus móid choitinn

3. Líonraí Saorga athluchtaithe le Sruth Díreach (AN athluchtaithe le DC)

I gcás feithicil atá sa mhód athluchtaithe agus atá nasctha le soláthar cumhachta DC, úsáidfear AN athluchtaithe le DC 5 μH / 50 Ω mar a shainítear i bhFíor 6.

Foirceannfar béalóga tomhais AN(anna) athluchtaithe le DC le lóid 50 Ω.

Léirítear coisceas ZPB AN athluchtaithe le DC (lamháltas ±20 %) sa raon tomhais minicíochta idir 0.1 MHz agus 100 MHz i bhFíor 7. Déanfar é a thomhas idir teirminéil “Feithicil/ESA ardvoltais” agus “GND” (d’Fhíor 6) ag a bhfuil lód 50 Ω ar an mbéalóg tomhais agus teirminéil “Soláthair ardvoltais” agus “GND” (d’Fhíor 6) gearrchiorcadta.

Fíor 6

Sampla de scéimléaráid AN athluchtaithe le DC 5 μH

Eochair eolais

L1: 5 μH C1: 0.1 μF C2: 1 μF (luach réamhshocraithe, má úsáidtear luach eile, ní mór údar a thabhairt leis an luach sin) R1: 1 kΩ R2: 1 MΩ (C2 a dhíluchtú go > 50 Vdc laistigh de 60 soicind) Soláthar Ardvoltais: Soláthar cumhachta Ardvoltais Feithicil / ESA Ardvoltais: Ardvoltas na Feithicle nó ESA MEP: Béalóg Tomhais GND: Meilte

Fíor 7

Saintréithe a bhaineann leis an gcoisceas AN athluchtaithe le DC

4. Príomhlíonraí Saorga (AMN)

I gcás feithicil atá sa mhód athluchtaithe agus atá nasctha le príomhlíonra cumhachta SA, úsáidfear AMN 50 μH / 50 Ω mar a shainmhínítear i CISPR 16-1-2, clásal 4.4.

Foirceannfar béalóga tomhais AMN(anna) le lód 50 Ω.

5. Líonra saorga neamhshiméadrach (AAN)

Faoi láthair, úsáidtear teicneolaíochtaí éagsúla le haghaidh línte béalóige comhartha / rialaithe le haghaidh na cumarsáide idir an stáisiún athluchtaithe agus an fheithicil. Dá bhrí sin, tá gá le hidirdhealú idir roinnt línte béalóige comhartha/rialaithe sonracha agus/nó línte béalóige líonra sreangaithe (líne phíolóta rialaithe, línte CAN, mar shampla).

Foirceannfar béalóga tomhais AAN(anna) le lód 50 Ω..

AANanna a shainítear i 5.1., 5.2., 5.3. agus 5.4. agus a úsáidtear le haghaidh línte béalóige comhartha/rialaithe neamhchumhdaithe agus/nó línte béalóige líonra sreangaithe.

Má úsáidtear línte béalóige comhartha/rialaithe cosanta, ba cheart AANanna cosanta a shainítear in CISPR 32:2015 Iarscríbhinn G, Fíoracha G.10 agus G.11 a úsáid.

5.1. Béalóg Comhartha/Rialaithe ag a bhfuil línte siméadracha

Tá an líonra saorga neamhshiméadrach (AAN) atá le nascadh idir an fheithicil agus an stáisiún athluchtaithe nó aon trealamh gaolmhar (AE) a úsáidtear chun cumarsáid a ionsamhlú sainithe in CISPR 16-1-2 Iarscríbhinn E, Clásal E.2 (ciorcad líonra T) (féach sampla i bhFíor 8).

Tá mód coiscis coiteann de 150 Ω ag AAN. Coigeartaíonn coisceas Zcat siméadracht an cháblaithe agus an fhorimill cheangailte a shloinntear mar chaillteanas tiontaithe fadchearchaill (LCL) de ghnáth. Ba cheart luach LCL a réamhchinneadh le tomhais nó ba cheart do mhonaróir an stáisiúin athluchtaithe/na húma athluchtaithe é a shainiú. Sonrófar an luach roghnaithe le haghaidh LCL agus a thionscnamh sa tuarascáil tástála.

Is sampla é cumarsáid CAN de línte siméadracha a úsáidtear le haghaidh mód athluchtaithe DC feithicle.

Más féidir stáisiún athluchtaithe bunaidh a úsáid le haghaidh na tástála, níl gá le AAN le haghaidh chumarsáid CAN.

Má dhéantar aithris ar chumarsáid CAN agus má chuireann AAN atá ann cosc ar chumarsáid CAN cheart, níor cheart aon ANN a úsáid mar sin.

Fíor 8

Sampla de ANN le haghaidh Béalóg Comhartha/Rialaithe ag a bhfuil línte siméadracha (e.g. CAN)

Eochair eolais:

1: AAN 2: Feithicil 3: Stáisiún athluchtaithe L1: 2 × 38 mH L2: 2 × 38 mH R: 200 Ω C: 4.7 μF Zcat: Coisceas coigeartaithe siméadrach A: Líne shiméadrach 1 (i bhfeithicil) B: Líne shiméadrach 2 (i bhfeithicil) C: Líne shiméadrach 1 (taobh an stáisiúin athluchtaithe) D: Líne shiméadrach 2 (taobh an stáisiúin athluchtaithe) E: Béalóg tomhais ag a bhfuil lód 50 Ω

5.2. Béalóg sreangaithe líonra ag a bhfuil PLC ar línte cumhachta

Más féidir stáisiún athluchtaithe bunaidh a úsáid le haghaidh na tástála, d’fhéadfaí nach mbeadh gá le AAN agus/nó AMN/AN athluchtaithe le DC maidir le cumarsáid PLC.

Má chuireann AMN/AN athluchtaithe le DC atá ann cosc ar chumarsáid cheart PLC leis an stáisiún athluchtaithe bunaidh nó más gá cumarsáid an PLC a ionsamhlú trí bhíthin píosa trealaimh ghaolmhair (e.g. móideim PLC) seachas an stáisiún athluchtaithe bunaidh, is gá AAN a chur idir an AE (e.g. móideim PLC) agus an t-aschur AMN/AN athluchtaithe le DC (taobh na feithicle), mar a léirítear i bhFíor 9.

Leis an gciorcad i bhFíor 9, soláthraítear foirceannadh móid choitinn tríd an AN HV-AN athluchtaithe le DC. Chun astú ó mhóideim PLC na feithicle a íoslaghdú, tá tanaitheoir lonnaithe idir an líne cumhachta agus an móideim PLC ag taobh AE an chiorcaid le haghaidh tástálacha astaithe. Is éard atá sa tanaitheoir sin dhá fhriotóir in éineacht le coisceas ionchuir/aschuir mhóideim PLC. Bíonn luach na bhfriotóirí ag brath ar choisceas deartha na móideimí PLC agus ar an maolú incheadaithe le haghaidh an chórais PLC.

Fíor 9

Sampla de ANN ag a bhfuil béalóg Comhartha/Rialaithe le PLC ar línte cumhachta SA nó DC

Eochair eolais:

1: AAN 2: Feithicil 3: Stáisiún athluchtaithe / Soláthar cumhachta 4: AN ardvoltais nó AMN nó AN athluchtaithe le DC 5: AE R1: 2.5 kΩ C1: 4.7 nF A: PLC ar línte cumhachta SA nó DC (taobh na feithicle) B: PLC ar línte cumhachta SA nó DC (taobh na feithicle) C: Líne PLC (stáisiún athluchtaithe nó taobh AE) D: Líne PLC (stáisiún athluchtaithe nó taobh AE)

Bíonn luach na bhfriotóirí ag brath ar an laghdú incheadaithe agus ar choisceas deartha an mhóideim PLC (anseo: laghdú 40dB, coisceas deartha PLC 100W).

5.3. Béalóg Comhartha/Rialaithe ag a bhfuil PLC (teicneolaíocht) ar phíolóta rialaithe

Úsáideann roinnt córas cumarsáide an líne phíolóta rialaithe (seachas PE) le cumarsáid forshuite (ardmhinicíocht). Úsáidtear an teicneolaíocht a fhorbraítear le haghaidh chumarsáid líne cumhachta (PLC) chun na críche sin go hiondúil. Ar thaobh amháin déantar línte cumarsáide a oibriú go neamh-shiméadrach, ar an taobh eile oibríonn dhá chóras cumarsáide éagsúla ar an líne chéanna. Dá bhrí sin, ní mór AAN speisialta a úsáid mar a shainítear i bhFíor 10.

Soláthraítear leis mód coiteann coiscis 150 Ω ± 20 Ω (150 kHz go 30 MHz) ar an líne phíolóta rialaithe chéanna (ag glacadh leis go bhfuil coisceas deartha 100 Ω i gceist maidir leis an móideim). Tá an dá chineál cumarsáide (píolóta rialaithe, PLC) scartha ag an líonra.

Dá bhrí sin, úsáidtear ionsamhlú cumarsáide in éineacht leis an líonra seo. Áirithítear leis an tanaitheoir arna tógáil ag na friotóirí agus le coisceas deartha mhóideim PLC go bhfuil comharthaí cumarsáide na feithicle i gceannas ar an gcomhartha ar an úim athluchtaithe seachas an móideim PLC AE.

Na luachanna ionduchtais agus toillis sna líonraí a cuireadh leis le haghaidh PLC maidir leis an bpíolóta rialaithe a léirítear i bhFíor 10, ní spreagfaidh siad aon mhífheidhmiú cumarsáide idir an bhfeithicil agus AE nó an stáisiún athluchtaithe. Dá bhrí sin, d’fhéadfaí go mba ghá na luachanna sin a oiriúnú chun cumarsáid cheart a áirithiú.

Má dhéantar aithris ar chumarsáid PLC agus má chuireann AAN atá ann cosc ar chumarsáid PLC cheart, níor cheart aon ANN a úsáid mar sin.

Fíor 10

Sampla de chiorcad AAN le haghaidh béalóg Comhartha/Rialaithe ag a bhfuil PLC ar phíolóta rialaithe

Eochair eolais:

1: AAN 2: Feithicil 3: Stáisiún athluchtaithe 4: Píolóta rialaithe (i bhfeithicil) 5: PLC (i bhfeithicil) 6: AE R1: 39 Ω R2: 270 Ω C1: 2.2 nF L1: 100 μH A: Líne phíolóta rialaithe (taobh na feithicle) B/D: Talmhú cosantach C: Líne phíolóta rialaithe (taobh an stáisiúin athluchtaithe)

Bíonn luachana na dtrí fhriotóir ag brath ar choisceas deartha mhóideim PLC atá nasctha taobh AE. Tá na luachanna a thugtar sa scéimléaráid bailí maidir le coisceas deartha de 100 Ω.

5.4. Béalóg Comhartha/Rialaithe ag a bhfuil píolóta rialaithe

Úsáideann roinnt córas cumarsáide an líne phíolóta rialaithe (seachas PE). Ar thaobh amháin déantar línte cumarsáide a oibriú go neamh-shiméadrach, ar an taobh eile oibríonn dhá chóras cumarsáide éagsúla ar an líne chéanna. Dá bhrí sin, ní mór AAN speisialta a úsáid mar a shainítear i bhFíor 11.

Soláthraítear leis mód coiteann coiscis 150 Ω ± 20 Ω (150 kHz go 30 MHz) ar an líne phíolóta rialaithe chéanna (idir A agus B/D).

Dá bhrí sin, úsáidtear ionsamhlú cumarsáide in éineacht leis an líonra seo.

Na luachanna ionduchtais agus toillis sna líonraí maidir leis an bpíolóta rialaithe a léirítear i bhFíor 11, ní spreagfaidh siad aon mhífheidhmiú cumarsáide idir an bhfeithicil agus an stáisiún athluchtaithe. Dá bhrí sin, d’fhéadfaí go mba ghá na luachanna sin a oiriúnú chun cumarsáid cheart a áirithiú.

Má dhéantar aithris ar chumarsáid phíolótaigh rialaithe agus má chuireann AAN atá ann cosc ar chumarsáid phíolótaigh rialaithe cheart, níor cheart aon ANN a úsáid mar sin.

Fíor 11

Sampla de chiorcad AAN le haghaidh líne phíolóta

Eochair eolais: